
Kërkuese: Behare Aliaj, e bija e Shaqes dhe e Tekiut, lindur  më 1955 në Çorushë të Mallakastrës dhe banuese në Vlorë me adresën, lagja “29 Nëntori”, rruga “Lef Sallata”, pallati 1103, ap.9, bashkëshortja e Petrit Alias.

Objekti: Shpallja të vdekur të Petrit Aliaj në bazë të nenit 19 të Kodit Civil dhe nenit 375 e vijues të Kodit të Procedurës Civile si dhe nenit 31 e vijues të K.P.C.

Unë, bashkëshortja e z. Petrit Aliaj, i cili siç provohet nga një sërë provash të cilat unë do t’i bëj prezente në seancë gjyqësore, është mbytur më 08.10.1993, datë në të cilën humbën jetën gjithë anëtarët e ekuipazhit të anijes “Jon” me përjashtim të njërit, që mundi të shpëtonte nga kjo fatkeqësi natyrore.
Pas vdekjes së tim shoqi, trashëgimtarë mbetëm unë dhe tre fëmijët, por që dëshminë e trashëgimisë për përcaktimin ligjërisht të trashëgimtarëve nuk e kemi nxjerrë akoma.
Meqenëse nga shpallja e vdekjes së bashkëshortit tim varen një sërë interesa të familjes sonë do t’ju drejtohem Juve me këtë kërkesë.
Ditën që do të zhvillohet seanca gjyqësore unë do të vendos gjithë dokumentacionin e nevojshëm si dhe do të sjell dëshmitarët për të vërtetuar pretendimet e mija.
Lutemi caktoni një ditë për zhvillimin e seancës gjyqësore.

